**Adatkezelő és Adatvédelmi tisztviselő neve és elérhetősége**

|  |  |
| --- | --- |
| Adatkezelő (Plébánia) neve: | […] Plébánia („**Plébánia**”) |
| Adatkezelő (Plébánia) elérhetősége: | Székhely: […]Telefon: […]E-mail cím: […] |
| Adatvédelmi tisztviselő neve és elérhetősége: | Név: […]E-mail cím: […] |
| Illetékes Egyházmegye: | […] |
| Technikai és szervezési intézkedések leírása: | Lásd „Egyházi Törvénykönyv és az Illetékes Egyházmegye Plébániákra vonatkozó Adatbiztonsági Szabályzata” |

Bérmálásra vonatkozó adatkezelési tájékoztató

1. Az adatkezelés célja és jogalapja

A Plébánia a bérmálás céljából kezeli a személyes adatokat.

Az adatkezelés jogalapja a Plébánia jogos érdeke (általános adatvédelmi rendelet 6. cikk (1) bekezdés f) pont), illetve a vallási adatok tekintetében a Rendelet 9. cikk (2) bekezdés d) pontja. A Plébánia jogos érdeke, hogy a bérmálással kapcsolatos személyes adatokat kezelje és ezzel megfeleljen az Egyházi Törvénykönyv (1983) („**CIC**”) alább hivatkozott kánonjainak, valamint az Egységes Katolikus Anyakönyvezési Szabályzatnak („**EKASZ**”).

A bérmálással kapcsolatos adatkezelési célokat a CIC alábbi kánonjai, valamint az EKASZ alábbi §-ai írják elő:

|  |  |  |
| --- | --- | --- |
|  | **Adatkezelési cél** | **Kánoni hivatkozás** |
| 1. | Bérmálásra történő jelentkezés | CIC. 535. kán 1. § és a 894. kán. |
| 2. | Bérmálásra történő jelentkezés megerősítése | CIC 890. kán. |
| 3. | Bérmálásra történő felkészítés | CIC 890. kán. |
| 4. | Bérmálás bérmáltak könyvébe történő bejegyzése | CIC. 535. kán. 2. §, 895. kán., valamint az EKASZ 52-54. § |
| 5. | Bérmaadatok kereszteltek anyakönyvébe történő bejegyzése érdekében történő továbbítása | CIC. 535. kán. 2. §, 895. kán., valamint az EKASZ 55. § |
| 6. | Bérmacédula kiállítása | CIC 875. kán. |
| 7. | Krisztushívők kánoni állapotára vonatkozó igazolások kiállítása | CIC 535. kán. 1-3. § |
| 8. | Anyakönyvi bejegyzések utólagos pótlása | EKASZ 11. § |

1. Személyes adatok kategóriái

A Plébánia a bármálással kapcsolatban az alábbi személyes adatokat kezeli:

|  |  |
| --- | --- |
| **Adatkezelési tevékenység** | **Kezelt személyes adatok kategóriái** |
| Bérmálásra történő jelentkezéssel kapcsolatban kezelt személyes adatok: | Név, kapcsolattartási adatok |
| Bérmálásra történő jelentkezés megerősítésével kapcsolatban kezelt személyes adatok: | Bérmálandó családi és keresztneve, neme, származása, a szentség kiszolgáltatója neve és hivatala, a szülők, (vagy örökbefogadók) bérmaszülők neve, vallása, lakóhelye, szülők származása, tanúk, a keresztelés ideje, valamint a születés helye (város, kerület) és ideje |
| Bérmálásra történő felkészítéssel kapcsolatban kezelt személyes adatok: | Név, felkészítésen történő részvétel időpontja |
| Bérmálás bérmáltak könyvébe történő bejegyzésével kapcsolatban kezelt személyes adatok: | Bérmált családi és keresztneve, neme, származása, bérmáló egyházi személy neve és hivatala a szülők, (vagy örökbefogadók) bérmaszülők neve, vallása, lakóhelye, szülők származása, a keresztelés ideje, valamint a születés helye (város, kerület) és ideje |
| Bérmaadatok kereszteltek anyakönyvébe történő bejegyzésével kapcsolatban kezelt személyes adatok: | Bérmált családi és keresztneve, neme, származása, a bérmáló egyházi személy neve és hivatala, a szülők, (vagy örökbefogadók) bérmaszülők neve, vallása, lakóhelye, szülők származása, a keresztelés ideje, valamint a születés helye (város, kerület) és ideje |
| Bérmacédula kiállításával kapcsolatban kezelt személyes adatok: | Bérmált családi és keresztneve, neme, származása, a bérmáló egyházi személy neve és hivatala, a szülők, (vagy örökbefogadók) bérmaszülők neve, vallása, lakóhelye, szülők származása, a bérmálás ideje, valamint a születés helye (város, kerület) és ideje |
| Krisztushívők kánoni állapotára vonatkozó igazolások kiállításával kapcsolatban kezelt személyes adatok: | Kereszteltek anyakönyvében szereplő személyes adatok |
| Anyakönyvi bejegyzések utólagos pótlásával kapcsolatban kezelt személyes adatok: | Utólagos anyakönyvezéssel érintett személyes adatok, püspöki engedélyben szereplő személyes adatok |

1. Személyes adatok címzettjei

A Plébánia a bérmáltak anyakönyvét, valamint az anyakönyvi bejegyzések utólagos pótlásával kapcsolatban kezelt személyes adatokat a területileg illetékes egyházmegye részére továbbítja.

A Plébánia a bérmaadatok kereszteltek anyakönyvébe történő bejegyzése érdekében történő továbbítása céljából kezelt személyes adatokat azon plébánia részére adja át, amely a keresztelt tekintetében a kereszteltek anyakönyvébe a keresztelést bejegyezte.

A Plébánia a személyes adatokat nem továbbítja további harmadik személy részére.

1. Az adatkezelés időtartama

A személyes adatok az alábbi kivételekkel nem kerülnek törlésre. A Plébánia a személyes adatokat tartalmazó dokumentumokat a Plébánia levéltárába helyezi.

A Plébánia a bérmálásra történő jelentkezés, a bérmálásra történő jelentkezés megerősítése, valamint a bérmálásra történő felkészítés, valamint a bérmacédula kiállítása céljából kezelt személyes adatokat a bérmálás időpontjáig kezeli.

1. Az adatkezelési tájékoztató módosítása

A Plébánia a jelen adatkezelési tájékoztatót bármikor módosíthatja. A módosított adatkezelési tájékoztatót akkor kell alkalmazni, amikor azt a Plébánia a honlapján közzéteszi.

1. Az adatkezeléssel kapcsolatos jogai

Az adatkezeléssel kapcsolatos jogai gyakorlása érdekében a Plébániához a fenti elérhetőségen fordulhat.

A Plébánia az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele.

A Plébánia szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Plébánia a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezelésével kapcsolatban a következő jogokat gyakorolhatja:

* 1. Hozzáféréshez való jog

Kérhet visszajelzést arra vonatkozóan, hogy a Plébánia kezeli-e a személyes adatait. Amennyiben kérése a személyes adatai másolatának kiadására is irányul, a Plébánia azokat az Ön rendelkezésére bocsátja.

* 1. Helyesbítéshez való jog

Kérheti, hogy a Plébánia indokolatlan késedelem nélkül helyesbítse vagy egészítse ki pontatlan, illetőleg hiányos személyes adatait.

* 1. Törléshez való jog

A Plébánia, kérésére, indokolatlan késedelem nélkül törli a személyes adatait, kivéve, ha az adatkezelés a véleménynyilvánítás szabadságához és a tájékozódáshoz való jog gyakorlása céljából, a személyes adatok kezelését előíró, a Plébániára alkalmazandó jogi kötelezettség teljesítése, illetőleg jogi igények előterjesztéséhez, érvényesítéséhez, illetve védelméhez szükséges.

A Plébánia, erre irányuló kérése hiányában is, indokolatlan késedelem nélkül törli a személyes adatait, amennyiben azokra az eredeti adatkezelési célból a továbbiakban nincs szüksége, a személyes adatait jogellenesen kezelték, a Plébánia jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

A személyes adatai kezelésének korlátozását kérheti, ha vitatja azok pontosságát, az adatkezelés jogellenes és Ön a személyes adatok törlését ellenzi, a Plébániának a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy a saját helyzetével kapcsolatos okból tiltakozik az adatkezelés ellen.

* 1. Tiltakozás a személyes adatok kezelése ellen

Ön tiltakozhat az adatkezelés ellen a saját helyzetével kapcsolatos okból.

1. Jogsértés esetén tehető lépések
	1. Ha úgy gondolja, hogy a Plébánia megsértette a jogait a személyes adatai kezelése során, akkor a Plébániához a fenti elérhetőségen fordulhat.
	2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
	3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Plébánia székhelye szerint illetékes törvényszéknél nyújtja-e be keresetét.